Tolong jelaskan mengenai Céline Dion dalam bahasa jawa

Céline Dion kang jeneng jangkepé Céline Marie Claudette Dion (lair ing Charlemagne, Quebec, Kanadha, 30 Maret 1968 ya iku penyanyi saka Kanadha.

Ing jagading musik, dhèwèké naté éntuk Canadian Grammy lan The Juno Awards, ya iku bebungah kanggo artis lan band Kanadha nalika wiwitan karier ing jagad musik.

Posisiné sangsaya ndadi nalika dhèwèké dhaup karo manajer rekaman René Angelil.

Awit saka campur tangan bojoné iku, Céline bisa menangaké Yamaha World Popular Song Festival (1982) lan the 1988 Eurovision Song Contest ngwakili Switserlan mawa laguné Ne partez pas sans moi.

Penyanyi soundtrack filem Titanic, My Heart Will Go On iki uga tau prèi saka profesi artis jalaran didakwa lara kanker lan péngin konsèntrasi minangka ibu rumah tangga.

Taun 2002 dhèwèké ambyur manèh ing jagading musik lan éntuk the Chopard Diamond Award saka World Music Awards kang bisa ngeteraké Céline minangka Best-selling Female Artist in the World.